Evidon, neus  o  ebet da lakaat er pemp frazenn-se. Poent eo din bremañ displegañ diwar betra e chellan lavaret eo teuk un implij bennak eus ur framm ha mad unan all : sellet m eus an implijoù a raen eus o + anv-verb e brezhoneg kanton Daoulaz, ha keñveriet gant ar pezh am eus klevet e lech all. Brezhoneg Leon ( kanton Lesneven), brezhoneg ar Vro Vigoudenn, hini Agnès ma gwreg hag he familh, brezhoneg kanton Kallag a ra ar memes implij eus an o + anv-verb, deuet alies da vezañ é + anv-verb. E-barzh Yezhadur Kervella, neus implij souezhus ebet evidon. E levrioù J. Gros, zero evit ar levrenn gentañ, zero evit an eil, hag unan evit an trede, da lâret eo unan a gavan teuk diwar 1500 dre vras. Ha setu ar statistikoù evit ar brezhoneg beleg hag evit un nebeudig oberennoù lennegel eus an XXvet kantved